
АКТИ ОПШТИНСКОГ ВЕЋА ОПШТИНЕ АЛИБУНАР
40.

У складу са одредбама члана 137. и 138. Закона о спорту (''Службени гласник РС'', бр. 10/2016) и Правилника о одобравању и финансирању програма односно пројеката којима се задовољавају потребе и интереси грађана у општини Алибунар у области спорта (''Службени лист општине Алибунар'', бр. 3/2017), Општинско веће општине Алибунар на својој 34. седници одржаној 12. јуна 2026. године објављује

ЈАВНО ОБАВЕШТЕЊЕ

ЗА ПОДНОШЕЊЕ ПРЕДЛОГА ГОДИШЊИХ ПРОГРАМА 

СПОРТСКИХ ОРГАНИЗАЦИЈА КОЈИМА СЕ ЗАДОВОЉАВАЈУ ПОТРЕБЕ И ИНТЕРЕСИ ГРАЂАНА ОПШТИНЕ АЛИБУНАР У ОБЛАСТИ СПОРТА ЗА 2027. ГОДИНУ

I  Обавештавају се спортске организације, спортска друштва, удружења и грански спортски савези са седиштем на територији општине Алибунар да предлоге годишњих програма којима се задовољавају потребе и интереси грађана општине Алибунар у области спорта за 2027. годину доставе Спортском савезу општине Алибунар најкасније до 30. јуна 2026. године.

Јавно обавештење се упуће за финансирање годишњих програма у области спорта за 2027. годину за следеће програмске активности:

1) подстицање и стварање услова за унапређење спортске рекреације, односно бављења грађана спортом, посебно деце, омладине, жена и особа са инвалидитетом;

2) изградња, одржавање и опремање спортских објеката на територији општине Алибунар, а посебно јавних спортских терена у стамбеним насељима и њиховој близини и школских спортских објеката, и набавка спортске опреме и реквизита;

3) организација спортских такмичења од посебног значаја за општину Алибунар;

4) учешће спортских организација са територије општине Алибунар у домаћим и европским клупским такмичењима;

5) физичко васпитање деце предшколског узраста и школски спорт (унапређење физичког вежбања, рад спортских школских секција и друштава, општинска и међуопштинска школска спортска такмичења и др.);

6) делатност организација у области спорта са седиштем на територији општине Алибунар које су од посебног значаја за општину Алибунар;

7) стипендирање за спортско усавршавање категорисаних спортиста, посебно перспективних спортиста;

8) едукација, информисање и саветовање грађана спортиста и осталих учесника у систему спорта о питањима битним за одговарајуће обављање спортских активности и делатности;

9) периодична тестирања, скупљање анализа и дистрибуција релевантних информација за адекватно задовољавање потреба грађана у области спорта на територији општине Алибунар, истраживачко-развојни пројекти и издавање спортских публикација;

10) унапређивање стручног рада учесника у систему спорта на територији општине Албиунар и подстицање запошљавања висококвалификованих спортских стручњака и врхунских спортиста;

11) награде и признања за постигнуте спортске резултате и допринос развоју спорта.

II  Средства за финансирање годишњих програма

Средства за финансирање годишњих програма којима се задовољавају потребе и интереси грађана општине Алибунар у области спорта за 2027. годину биће планирана Одлуком о буџету општине Алибунар за 2027. годину.

III  Пријаве по Јавном обавештењу могу поднети спортске организације, спортска друштва, удружења и грански спортски савези са седиштем на територији општине Алибунар.

Пријаве по Јавном обавештењу подносе се на посебним обрасцима:

· Образац 1: Предлог годишњег програма којима се задовољавају потребе и интереси грађана општине Алибунар у области спорта за 2027. годину;

· Образац 2: Предлог годишњег програма којим се задовољавају потребе и интереси грађана у области спорта корз изградњу, опремање и одржавање спортских објеката за 2027. годину.

Обрасци су саставни део документације и заједно са овим обавештењем објављују се на званичној интернет презентацији општине Алибунар.

Обавезна документаицја која се доставља уз предлог годишњег програма је:

1. пропратно писмо;

2. копија решења о регистрацији организације/удружења;

3. три примерка обрасца предлог програма за Комисију и један примерак за Спортски савез општине Алибунар (примерак за Спортски савез општине Алибунар доставља се уз комплетну документацију, односно не пакује се у коверат са осталом документацијом);

4. CD/ USB flash меморија са предлогом програма;

5. фотокопија депо картона (уколико је отворен рачун код надлежне Управе за трезор);

6. одлуке о суфинансирању програма или потврда намере о суфинансирању програма;

7. копија статута;

8. копија годишњет (завршног) извештаја и завршног рачуна за претходну годину и финансијског плана за текућу годину;

9. писмо о намерама од издавача или медијских кућа уколико је програмом предвиђено бесплатно штампање или објављивање одређених промотивних материјала;

10. изјава да не постоје препреке из члана 118. став 5. и члана 133. став 5. Закона о спорту;

11. одлука надлежног органа носиоца програма о утврђивању предлога програма;

12. календар такмичења надлежног спортског савеза за програм органиазције спортског такмичења од значаја за општину Алибунар;

13. изјава о партнерству попуњена и потписана од стране свих партнера у програму;

14. копија решења о додели ПИБ-а (ако ПИБ није садржан у решењу о регистрацији);

15. одлука Спортског савеза општине Алибунар о утврђивању предлога годишњих програма (не доставља се са осталом документацијом, већ уколико Спортски савез утврди предлог програма, савез доставља одвојено од документације);

16. потврда надлежног националног гранског спортског савеза о чланству спортске организације.

Други прилози који могу да се доставе (уколико их организације поседују) су:

· анализе, студије;

· прегледи података.

Критеријуми за оцену и вредновање предлога годишњих програма у области спорта утврђени су Правилником о одобравању и финансирању програма односно пројеката којима се задовољавају потребе и интереси грађана у општини Алибунар у области спорта.

Пријава са прописаном документацијом мора бити достављена у једној затвореној коверти, а предаје се непосредно или препоручено поштом, на адресу:

Спортски савез општине Алибунар

Ул. Жарка Зрењанина бр. 4

26310 Алибунар

''Пријава по Јавном обавештењу за подношење предлога годишњих програма у области спорта за 2027. годину.''

На полеђини коверте обавезно назначити тачан назив подносиоца предлога са адресом.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 65-1/2026-04

Алибунар, 12. јуни 2026. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
41.
На основу чланова 20. и 46. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон, 47/2018 и 111/2021-др.закон), Правилника о начину суфинансирања пројеката удружења грађана односно невладиних организација средствима буџета општине Алибунар (''Службени лист општине Алибунар'', бр. 5/2018) и члана 58. Статута општине Алибунар (''Службени лист општине Алибунар'', бр. 22/2019–пречишћен текст), а на основу извештаја Комисије за оцену пројеката удружења грађана, Општинско веће општине Алибунар на својој 34. седници одржаној дана 12. јуна 2026. године доноси следеће

Р Е Ш Е Њ Е 

О РАСПОДЕЛИ СРЕДСТАВА ИЗ БУЏЕТА ОПШТИНЕ АЛИБУНАР 

ЗА ПРОГРАМЕ И ПРОЈЕКТЕ УДРУЖЕЊА ГРАЂАНА 

ОДНОСНО НЕВЛАДИНИХ ОРГАНИЗАЦИЈА

ЗА 2026. ГОДИНУ

 I

На основу спроведеног поступка за расподелу средстава из буџета Општине Алибунар за програме и пројекте удружења грађана односно невладиних организација, а на основу извештаја Комисије за оцену пројеката удружења грађана (у даљем тексту: Комисија) и у складу са Јавним конкурсом за суфинансирање програма и пројеката удружења грађана и невладиних организација из буџета општине Алибунар за 2026. годину (''Службени лист општине Алибунар'', бр. 6/2026) – у даљем тексту: Јавни конкурс, Општинско веће општине Алибунар расподељује средства из буџета Општине Алибунар за суфинансирање следећих пројеката у 2026. години:

1) за пројекат: ''Унапређење ловишта на територији општине Алибунар'', подносиоца пројекта: Ловачко удружење ''Срндаћ'' из Алибунара, укупан износ од 200.000 динара;

2) за пројекат: ''Живимо један сан – Бели багер'', подносиоца пројекта: Удружење спортских риболоваца ''Пешчара'' из Банатског Карловца, укупан износ од 200.000 динара;

3) за пројекат: ''Фестивал културе и традиције Дух Баната Локве 2026'', подносиоца пројекта: Удружење за културу, традицију и гастрономију ''Дух Баната'' из Локава, укупан износ од 200.000,00 динара;

4) за пројекат: ''Куповина народне ношње из Баната'', подносиоца пројекта: Фолклорни ансамбл из Банатског Карловца, укупан износ од 200.000,00 динара;

5) за пројекат: ''Кречење просторија у Добрици, спортске игре пензионера и екскурзије'', подносиоца пројекта: Општинско удружења пензионера из Алибунара, укупан износ од 200.000,00 динара;

6) за пројекат: ''Шкембићијада 2026'', подносиоца пројекта: Удружење грађана ''Шкембићијада'' из Банатског Карловца, укупан износ од 200.000,00 динара;

7) за пројекат: ''Изградња просторија за потребе удружења'', подносиоца пројекта: Удружење ''Банатска лисица'' Алибунар, укупан износ од 150.000,00 динара;

8) за пројекат: ''Набавка комплета сценске одеће за хор'', подносиоца пројекта: Удружење ''Банатска хармонија'' из Владимировца, укупан износ од 150.000,00 динара;

9) за пројекат: ''Специјализована изложба за расу кане корсо'', подносиоца пројекта: Кинолошко друштво Алибунар, укупан износ од 130.000,00 динара;

10) за пројекат: ''Неговање традиције ратних војних инвалида'', подносиоца пројекта: Удружење ратних војних инвалида Алибунар, укупан износ од 130.000,00 динара;

11) за пројекат: ''Дуња и јесењи плодови'', подносиоца пројекта: Удружење жена ''Вредне руке Баната'' из Владимировца, укупан износ од 110.000,00 динара;

12) за пројекат: ''Избор најлепше корпе'', подносиоца пројекта: Удружење креативних жена ''Карловчанке'' из Банатског Карловца, укупан износ од 110.000,00 динара;

13) за пројекат: ''Промоција народне ношње у савременом добу и модна ревија, Златна јесен и промовисања мултикултуризма, подела пакетића ђацима основне школе у Алибунару, часопис Етно Арт Бракос поводом 20 година постојања'', подносиоца пројекта: Удружење жена ''Етно арт БРАКОС'' из Алибунара, укупан износ од 110.000 динара;

14) за пројекат: ''Промоција и неговање традиционалног народног стваралаштва'', подносиоца пројекта: Удружење жена ''Про арт'' из Николинаца, укупан износ од 110.000,00 динара;

15) за пројекат: ''Дани рибара УСР Бабушке'', подносиоца пројекта: Удружење спортских риболоваца ''Бабушка'' из Јаношика, укупан износ од 100.000 динара;

16) за пројекат: ''Лепоте језера Банатски бисер'', подносиоца пројекта: Удружење спортских риболоваца ''Амур 2020'' из Иланџе, укупан износ од 100.000,00 динара;

17) за пројекат: ''Програм за младе који ће наставити традицију узгајања животиња и промовисање бренда Добричка ћурка'', подносиоца пројекта: Друштво одгајивача голубова, кунића, птица и украсне живине ''Добрица'' из Добрице, укупан износ од 100.000,00 динара;

18) за пројекат: ''Куп градова такмичење екипно 13 градова Србије'', подносиоца пројекта: ''СУРА'' Спортско удружење риболоваца ''Смуђ'' из Алибунара, укупан износ од 100.000,00 динара;

19) за пројекат: ''Регистрација цистерне, подносиоца пројекта: Добровољно ватрогасно удружење Владимировац, укупан износ од 100.000,00 динара;

20) за пројекат: ''Уређење ловачког дома'', подносиоца пројекта: Ловачко друштво ''Селеуш'' из Селеуша, укупан износ од 90.000 динара;

21) за пројекат: ''Дани вишње'', подносиоца пројекта: Удружење жена ''Јаношичанка'' из Јаношика, укупан износ од 90.000,00 динара;

22) за пројекат: ''Боља страна ловаца'', подносиоца пројекта: Ловачко друштво ''Фазан'' из Николинаца, укупан износ од 80.000 динара;

23) за пројекат: ''54. смотра Позоришних дана Румуна 2026'', подносиоца пројекта: Савез аматерских позоришта Румуна у АП Војводини, Р.Србија из Алибунара, укупан износ од 70.000 динара;

24) за пројекат: ''Подршка биодиверзитету кроз унапређење популације фазана, подносиоца пројекта: Удружење ловаца ''Јелен'' из Банатског Карловца, укупан износ од 70.000 динара;

25) за пројекат: ''Организација 23. међународне изложбе голубова, кунића и птица Алибунар 2025'', подносиоца пројекта: Удружење одгајивача голубова, живине, кунића и птица ''Голуб 1985'' из Алибунара, укупан износ од 70.000,00 динара;

26) за пројекат: ''Радионице позоришта, народне изворне музике и румунских народних игара'', подносиоца пројекта: Центар народне уметности из Николинаца, укупан износ од 70.000,00 динара;

27) за пројекат: ''Очување традиционалне банатске кухиње'', подносиоца пројекта: Удружење жена ''Добричанке'' из Добрице, укупан износ од 70.000 динара;

28) за пројекат: ''Сусрет традиције и стваралаштва на божићном вашару'', подносиоца пројекта: Удружење Хор словачке евангелистичке цркве аугсбуршке вероисповести ''Глориа'' из Јаношика, укупан износ од 60.000 динара;

29) за пројекат: ''Сликарска колонија'', подносиоца пројекта: МОМС, Матица словачка – Месна организација Јаношик, укупан износ од 50.000 динара;

30) за пројекат: ''Куп српских високолетача Владимировац 2024'', подносиоца пројекта: Удружење одгајивача голубова српских високолетача цц-397 ''АРАП'' из Владимировца, укупан износ од 50.000,00 динара;

31) за пројекат: ''Учешће на фестивалу Позоришни дани Румуна у АПВ 2026'', подносиоца пројекта: Позориште ''КОНУ АЛЕКУ'' из Алибунара, укупан износ од 50.000 динара;

32) за пројекат: ''Двориште од кукуруза 2026'', подносиоца пројекта: Словачко културно-уметничко друштво Јаношик, укупан износ од 40.000,00 динара;

33) за пројекат: ''Редовне програмске активности МОССС Панчево за 2026.'', подносиоца пројекта: Међуопштинска организација Савеза слепих Србије из Панчева, укупан износ од 40.000 динара;

34) за пројекат: ''Популаризација права националних мањина и кандидовање жена'', подносиоца пројекта: Женска мултиетничка група ''Селеуш'' из Селеуша, укупан износ од 40.000,00 динара;

35) за пројекат: ''Програмске активности у 2026.г.'', подносиоца пројекта: Међуопштинска организација глувих и наглувих из Панчева, укупан износ од 40.000 динара;

36) за пројекат: ''Учешће у изградњи простора за вежбање хора при сали црквене општине Алибунар'', подносиоца пројекта: Црквено-градски хор ''Света Три Јерарха'' из Алибунара, укупан износ од 30.000,00 динара;

37) за пројекат: ''Хоћу да идем у школу'', подносиоца пројекта: Удружење ''Деца Баната'' из Алибунара, укупан износ од 30.000 динара;

38) за пројекат: ''Едукација и активно учешће деце у заштити животне средине'', подносиоца пројекта: Удружење ''Млади чувари природе'' из Алибунара, укупан износ од 30.000 динара;

39) за пројекат: ''Књижевна афирмација младих талената Ново издање Фондације Хиперион'', подносиоца пројекта: Фондација ''Хиперион'' из Селеуша, укупан износ од 30.000,00 динара.

II
Средства за ову намену предвиђена су Одлуком о буџету Општине Алибунар за 2026. годину (''Службени лист општине Алибунар'', бр. 27/2025 и 5/2026).

III

На основу овог Решења, а у складу са одредбом члана 16. Правилника о начину суфинансирања пројеката удружења грађана односно невладиних организација средствима буџета општине Алибунар, председник Општине и корисник средстава закључиће одговарајући уговор.

IV

Ово Решење ступа на снагу даном доношења и биће објављено у ''Службеном листу општине Алибунар''.

Република Србија – АП Војводина

Општина Алибунар

ОПШТИНСКО ВЕЋЕ

Број: 400-26/2026-04

Алибунар, 12. јуни 2026. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
42.
На основу чланова 20. и 46. Закона о локалној самоуправи (''Службени гласник РС'', бр. 129/2007 и 83/2014-др.закон, 101/2016-др.закон, 47/2018 и 111/2021-др.закон), Правилника о расподели буџетских средстава црквама и верским заједницама (''Службени лист општине Алибунар'', бр. 11/2013 и 1/2014) и члана 58. Статута општине Алибунар (''Службени лист општине Алибунар'', бр. 22/2019–пречишћен текст), а на основу извештаја Комисије за оцену пројеката цркава и верских заједница, Општинско веће општине Алибунар на својој 34. седници одржаној дана 12. јуна 2026. године доноси следеће

Р Е Ш Е Њ Е 

О РАСПОДЕЛИ СРЕДСТАВА ИЗ БУЏЕТА ОПШТИНЕ АЛИБУНАР 

ЗА ПРОГРАМЕ И ПРОЈЕКТЕ ЦРКАВА И ВЕРСКИХ ЗАЈЕДНИЦА

У 2026. ГОДИНИ

I

На основу спроведеног поступка за расподелу средстава из буџета Општине Алибунар за програме и пројекте цркава и верских организација, а на основу извештаја Комисије за оцену пројеката цркава и верских заједница (у даљем тексту: Комисија) и у складу са Јавним конкурсом за финансирање програма и пројеката цркава и верских организација из буџета општине Алибунар за 2026.г. (''Службени лист општине Алибунар'', бр. 6/2026) – у даљем тексту: Јавни конкурс, Општинско веће општине Алибунар расподељује средства из буџета Општине Алибунар за суфинансирање следећих пројеката:

1) за пројекат: ''Замена прозора на светом храму'', подносиоца Пројекта: Српска православна црквена општина Иланџа, укупан износ од 400.000 динара;

2) за пројекат: ''Набавка материјала за реконструкцију крова'', подносиоца Пројекта: Српска православна црквена општина Банатски Карловац – Филијални Храм св. Великомученице Марине, укупан износ од 300.000 динара;

3) за пројекат: ''Набавка материјала за ограду око храма'', подносиоца Пројекта: Српска православна црквена општина Селеуш, укупан износ од 300.000 динара;

4) за пројекат: ''Набавка столарије за црквену салу'', подносиоца Пројекта: Српска православна црквена општина Банатски Карловац, укупан износ од 500.000 динара;

5) за пројекат: ''Набавка и постављање керамике у црквеној сали'', подносиоца Пројекта: Српска православна црквена општина Алибунар, укупан износ од 500.000 динара;

6) за пројекат: ''Реновација и кречење торња на цкрви'', подносиоца Пројекта: Словачка евангелистичка а.в. црквена општина Јаношик, укупан износ од 300.000 динара;

7) за пројекат: ''Покривање храма новим црепом'', подносиоца Пројекта: Српска православна црквена општина Нови Козјак, укупан износ од 350.000 динара;

8) за пројекат: ''Обнова плафона у храму'', подносиоца Пројекта: Српска православна црквена општина Добрица, укупан износ од 400.000 динара;

9) за пројекат: ''Уређење унутрашњости цркве'', подносиоца Пројекта: Румунска православна црква Алибунар, укупан износ од 300.000 динара;

10) за пројекат: ''Парно грејање'', подносиоца Пројекта: Савез баптистичких цркава у Србији - Баптистичка црква Владимировац, укупан износ од 300.000 динара;

11) за пројекат: ''Инвестиционо улагање – изградња припрате цркве'', подносиоца Пројекта: Румунска православна црква Локве, укупан износ од 400.000 динара;

12) за пројекат: ''Обнова парохијског дома'', подносиоца Пројекта: Румунска православна црква Николинци, укупан износ од 300.000 динара;

13) за пројекат: ''Набавка ламината и плочица за парохијски дом'', подносиоца Пројекта: Српска православна црквена општина Владимировац, укупан износ од 400.000 динара;

14) за пројекат: ''Замена уличне капије објекта у Владимировцу'', подносиоца Пројекта: Христова пентекостна црква Владимировац, укупан износ од 250.000 динара.

II

Средства за ову намену предвиђена су Одлуком о буџету Општине Алибунар за 2026. годину (''Службени лист општине Алибунар'', бр. 27/2025 и 5/2026).

III

На основу овог Решења, а у складу са одредбом члана 13. Правилника о расподели буџетских средстава црквама и верским заједницама, председница Општине и корисник средстава закључиће одговарајући уговор.

IV

Ово Решење ступа на снагу осмог дана од дана објављивања у ''Службеном листу општине Алибунар''.

Република Србија – АП Војводина

Општина Алибунар

ОПШТИНСКО ВЕЋЕ

Број: 400-27/2026-04

Алибунар, 12. јуни 2026. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
43.
На основу члана 58. Статута општине Алибунар (''Службени лист општине Алибунар'', број 22/2019-пречишћен текст), члана 6. Одлуке о одређивању органа Општине Алибунар надлежних за доношење одлука и аката у спровођењу Закона о пољопривредном земљишту (''Службени лист општине Алибунар'', број 11/2019) и члана 6. Одлуке о скидању усева са пољопривредног земљишта у државној својини које се налази на територији општине Алибунар (''Службени лист општине Алибунар'', број 22/2020), Општинско веће општине Алибунар, на 34. седници од 12. јуна 2026. године, доноси

Р Е Ш Е Њ Е

О ОБРАЗОВАЊУ РАДНЕ ГРУПЕ ЗА СКИДАЊЕ УСЕВА СА ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ КОЈЕ СЕ НАЛАЗИ НА ТЕРИТОРИЈИ ОПШТИНЕ АЛИБУНАР ЗА АГРОЕКОНОМСКУ 2025/2026. ГОДИНУ

1. ОБРАЗУЈЕ СЕ Радна група за скидање усева са пољопривредног земљишта у државној својини које се налази на територији општине Алибунар за агроекономску 2025/2026. годину (у даљем тексту: Радна група).

2. У Радну групу именују се:

1) Лавинел Ардељан – председник;

2) Зоран Пребирачевић – заменик председника;

3) Ивица Росић – члан;

4) Лавинел Мургу – члан;

5) Слађана Вукајловић – члан.

3. Скидање усева са пољопривредног земљишта у државној својини које је обухваћено Програмом заштите, уређења и коришћења пољопривредног земљишта на територији Општине Алибунар (у даљем тексту: Програм) које без правног основа користи правно или физичко лице за пољопривредну производњу врши се у свему у складу са Одлуком о скидању усева са пољопривредног земљишта у државној својини које се налази на територији општине Алибунар, (''Службени лист општине Алибунар'', бр. 22/2020) – у даљем тексту: Одлука.

4. Задаци Радне групе су:

1) да након што утврди на основу релевантних чињеница да се одређена парцела која је обухваћена Програмом користи без правног основа за пољопривредну производњу од стране познатог или непознатог лица сачини и достави председнику Општине Алибунар предлог одлуке о скидању усева за конкретну парцелу;

2) да спроведе одлуку о скидању усева са појединачне парцеле, коју доноси председник Општине Алибунар;

3) да сачини и достави председнику Општине Алибунар предлог за укидање одлуке о скидању усева са појединачне парцеле у случају да лице које је без правног основа користило пољопривредно земљиште у државној својини плати накнаду за коришћење пољопривредног земљишта и достави доказ о уплати накнаде;

4) да издаје налоге за рад лицима са којима Општина Алибунар има закључен уговор за обављање послова скидања, транспорта, складиштења и продаје усева и лицима која пружају техничку помоћ приликом реализације поступка скидања усева;

5) да о доношењу одлуке о скидању усева са појединачне парцеле благовремено обавести Републичког пољопривредног инспектора и Полицијску станицу Алибунар.

5. Радна група је надлежна да посебним актом наложи продају скинутих усева по тржишним условима.

6. Радна група је овлашћена да у спровођењу задатака због којих је образована затражи и добије без одлагања сву потребну стручну, техничку и административну помоћ свих субјеката из члана 3. став 2. Одлуке, као и Општинске управе општине Алибунар. 
7. Мандат Радне групе траје до краја агроекономске 2025/2026. године, али из оправданих разлога може се продужити и на наредну агроекономску годину, о чему ће одлучити Општинско веће општине Алибунар на предлог председника Општине Алибунар посебним актом.

8. Решење ступа на снагу даном доношења и биће објављено у ''Службеном листу општине Алибунар''.

Република Србија – АП Војводина

ОПШТИНА АЛИБУНАР

ОПШТИНСКО ВЕЋЕ

Број: 020-42/2026-04

Алибунар, 12. јуни 2026. године

ПРЕДСЕДНИЦА

ОПШТИНСКОГ ВЕЋА

   Зорана Братић, дипл.правник, с.р.
С А Д Р Ж А Ј

